CELEX: C2005/082/61
Language: fi
Date: 2005-04-02 00:00:00
Title: Asia T-6/05: DEF-TEC Defense Technology GmbH:n 12.1.2005 sisämarkkinoiden harmonisointivirastoa (tavaramerkit ja mallit) vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/32
            
         DEF-TEC Defense Technology GmbH:n 12.1.2005 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-6/05)
   (2005/C 82/61)
   Kieli, jolla kannekirjelmä on laadittu: englanti
   DEF-TEC Defense Technology GmbH, kotipaikka Frankfurt am Main (Saksa), on nostanut 12.1.2005 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustaja on asianajaja H. Daniel.
   Defense Technology Corporation of America, kotipaikka Jacksonville, Florida (Yhdysvallat), osallistui myös asian käsittelyyn valituslautakunnassa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa SMHV:n toisen valituslautakunnan 8.11.2004 tekemän ratkaisun asiassa R 493/2002-2
            
         
               —
            
            
               toteaa SMHV:n väiteosaston ratkaisun nro 722/2002 mitättömäksi
            
         
               —
            
            
               velvoittaa SMHV:n korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               Kantaja
            
         
               Haettu tavaramerkki:
            
            
               Kuviomerkki FIRST DEFENSE AEROSOL PEPPER PROJECTOR luokkiin 5 (farmaseuttiset tuotteet jne.), 8 (käsikäyttöiset työkalut ja -välineet jne.) ja 13 (ammukset jne.) kuuluvia tavaroita varten — yhteisön tavaramerkkiä koskeva hakemus nro 643 668
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Defense Technology Corporation of America
            
         
               Tavaramerkki- tai merkkioikeus, johon väitemenettelyssä on vedottu:
            
            
               Kansallinen ja kansainvälinen sana- ja kuviomerkki FIRST DEFENSE
            
         
               Väiteosaston ratkaisu:
            
            
               Rekisteröinnin epääminen
            
         
               Valituslautakunnan ratkaisu:
            
            
               Valituksen hylkääminen
            
         
               Kanneperusteet:
            
            
               Asetuksen N:o 40/94 (1) 8 artiklan 3 kohdan rikkominen. Kantaja kiistää toteamuksen, jonka mukaan se ei ole toimittanut riittävästi todisteita siitä, että riidanalaista tavaramerkkiä koskevan hakemuksen tekeminen tapahtui tavaramerkin haltijan suostumuksella.
            
         
      (1)  Yhteisön tavaramerkistä 20 päivänä joulukuuta 1993 annettu neuvoston asetus (EY) N:o 40/94 (EYVL 1994, L 11, s. 1)